laion/Wikipedia-Exotic huggingface dataset:
מנוצרס

מנוצרס (שם מדעי: Menoceras; מילולית: "קרני סהר") הוא סוג קדום של קרנף אשר חי בערבות אמריקה הצפונית בתקופת המיוקן לפני 30.7-19.7 מיליון שנה. הוא היה קטן יחסית לקרנפים המודרניים והיה בעל רגליים ארוכות. אורך קרנף זה הגיע למטר וחצי בקירוב ומשקלו ל-100-300 ק"ג. הוא היה בעל זוג קרניים בקצה אפו שבלטו החוצה והתעקלו מעט. דבר זה העניק לו את שמו. הנקבות היו חסרות קרניים ואולי קטנות יותר. קרנף זה שגשג בסביבת הסוואנה והערבה הקדומה של אמריקה הצפונית בין פלורידה וקליפורניה עד ניו ג'רזי ונברסקה. אתר מאובנים בפלורידה ובסן ברנרדינו, קליפורניה מציג עדר גדול של קרנפים כאלה שנפלו לעבר מותם, כנראה מסחיפת נהר בוצי. היובש של סוף המיוקן גרר אותם להכחדה והם הוחלפו במיני קרנפים עמידים יותר לקרח וליובש כמו הקרנף הצמרירי. יונק זה הופיע בסדרה פלאווורלד. מדיה וקבצים בנושא מנוצרס בוויקישיתוף מנוצרס, באתר האנציקלופדיה של החיים (באנגלית) מנוצרס, באתר GBIF (באנגלית)
עמק אונום

עמק אונום (באנגלית: Onnum Valley) הוא עמק חשוף מקרח, בין פסגת דרק ורכס אונום, ברכס בריטניה שבאנטארקטיקה. העמק נמצא בגובה של 1,756 מטרים מעל פני הים. שמו של הרכס ניתן על ידי המשלחת הגאולוגית של אוניברסיטת ואיקאטו מניו זילנד, שחקרה את האזור בעונת המחקר 1979–1978, בראשותו של מייקל סלבי. העמק נקרא על שם רכס אונום הסמוך (הקרוי על שם אונום - אתר בבריטניה הרומית) (בדומה לאתרים רבים אחרים ברכס בריטניה שנקראים על שם אתרים בבריטניה הרומית). • MARTIN P. KIRKBRIDE, MARGARET A. BRADSHAW AND FRAKA J. HARMSEN, Further finds of the Derrick Peak meteorite, Transantarctic Mountains, and implications for terrestrial age, Meteoritics 26, 213-216 (1991) עמק אונום באתר הסקר הגאולוגי של ארצות הברית עמק אונום באתר הגאזט האנטארקטי של ממשלת אוסטרליה עמק אונום באתר הגאזט האנטארקטי המשווה SCAR מפת אזור עמק אונום מידע גאוגרפי והיסטורי מידע גאוגרפי
באנהורוואטי

באנהורוואטי (בהונגרית: Bánhorváti) הוא כפר במחוז בורשוד-אבאוי-זמפלן שבצפון־מזרח הונגריה. בכפר ישנן מספר כנסיות מרשימות. הכפר נוסד ב-1950 כתוצאה מאיחוד שני הכפרים באנהורוואט (Bánhorvát) ובאנפלווה (Bánfalva). כמו רבים באירופה גם בבאנהורוואטי חל פיחות באוכלוסייתו. כך, בשנת 1990 היו בכפר 1,751 איש ואוכלוסייתו ירדה עד ל־1,263 תושבים בשנת 2023. בבאנהורוואטי קיים בית קברות יהודי ישן שמעיד על המצאות היהודים בכפרים המרכיבים את הכפר מתחילת המאה ה-19 ועד להרצחם בשואת יהודי הונגריה. הטבלה להלן מראה את השינויים במספר היהודים לאורך השנים בשטח הנוכחי של הכפר מדיה וקבצים בנושא באנהורוואטי בוויקישיתוף אתר האינטרנט הרשמי של באנהורוואטי בית הקברות היהודי בבאנהורוואטי (בהונגרית) אתר הלמ"ס של הונגריה (באנגלית) בית הקברות היהודי באנהורוואטי האוכלוסייה היהודית בהונגריה בשנים 1840-1941 נתוני הדת של יישובי הונגריה בשנים 1880-1949
טלאוצרס

טלאוצרס (שם מדעי: Teleoceras; מילולית: "קרן מושלמת": "keratos" - קרן, "teleos" - מושלם) הוא סוג קדום של קרנף אשר חי במצרים, דרום צרפת ובאמריקה הצפונית. מאובניו התגלו בנברסקה בתצורות בהם השתמרו מאות קרנפים כאלה, אשר מתו יחדיו והשתמרו במצב מתקדם, לרבות עגל המנסה לינוק מאמו. הוא חי בין תחילת המיוקן עד הפליוקן ושרד עד לתחילת הפליסטוקן מלפני 16-2.6 מיליון שנה. יונק זה היה עגלגל בעל גוף חביתי דמוי היפופוטם ורגליים קצרות בהרבה מהקרנפים המודרניים וייתכן מאוד שהיה שוכן בביצות ובאגמים ועולה ליבשה לעיתים רחוקות. הוא הגיע לאורך 3 מטרים ולמשקל של 1.8 טון. הוא היה בעל ראש קטן עם קרן קטנה מאוד בקצה. למרות גודלו הוא נטרף בידי טורפים גדולים מתקופתו כמו תנינאים יבשתיים גדולים, הברבורופליס (Barbourofelis) וההאינדון, כולם בעלי נשיכה חזקה מאוד עם ניביהם הגדולות. הטלאוצרס נראה בשניים מפרקי הסדרה פלאווורלד ששודרה בין 1994-1997. מדיה וקבצים בנושא טלאוצרס בוויקישיתוף טלאוצרס, באתר האנציקלופדיה של החיים (באנגלית) טלאוצרס, באתר GBIF (באנגלית)
פסגת אופרוס

פסגת אופרוס או פסגת אופרוז (באנגלית: Operose Peak) היא פסגה המתנשאת מעל עמק אונום, דרומית מערבית לפסגת דרק ברכס בריטניה שבאנטארקטיקה. גובהה של הפסגה 2,130 מטרים מעל פני הים. לפסגת מדרונות תלולים המורכבים מאבן חול. הפסגה עשויה מדולוריט. שמה של הפסגה מקורו במילה הלטינית "operose" ("אופרוזה") שפירושה "במאמץ רב" או "בעמל רב". השם ניתן לפסגה בהתייחס למורדותיה התלולים, ובמאמץ הרב שנדרש לטפס עליהם. פסגת אופרוס באתר הסקר הגאולוגי של ארצות הברית פסגת אופרוס באתר הגאזט האנטארקטי של ממשלת אוסטרליה פסגת אופרוס באתר הגאזט האנטארקטי המשווה SCAR תחזית מזג אוויר עדכנית ארוכת טווח עבור פסגת אופרוס ההכרזה על מתן השם לפסגה בגאזט השמות הרשמי של ממשלת ניו זילנד. מידע גאוגרפי והיסטורי
בצ'קהאזה

בצ'קהאזה (בהונגרית: Becskeháza) הוא כפר זעיר במחוז בורשוד-אבאוי-זמפלן שבצפון מזרח הונגריה. בצ'קהאזה הוא אחד מכפרים רבים באירופה אשר חל פיחות (לעיתים כבד) באוכלוסייתו. כך, במפקד בשנת 1990 היו בכפר 77 איש ואוכלוסייתו ירדה בהדרגה עד ל-27 תושבים בשנת 2015, נכון לשנת 2021 חיים בכפר 43 תושבים. בבצ'קהאזה חיו יהודים בתקופות זמן שונות ובמקום היה בית קברות יהודי שם נשארה עדיין מצבה יהודית אחת. מדיה וקבצים בנושא בצ'קהאזה בוויקישיתוף מיקום בית הקברות בבצ'קהאזה מפקדי האוכלוסין של יהודי הונגריה, 1993 ערך זה הוא קצרמר בנושא יישובים. אתם מוזמנים לתרום לוויקיפדיה ולהרחיב אותו.
השירות החשאי

האם התכוונתם ל... FBI, Federal Bureau of Investigation – לשכת החקירות הפדרלית של מחלקת המשפטים של ארצות הברית MI5, Military Intelligence, Section Five – שירות ביטחון לאומי בריטי, הפועל בתוך גבולות הממלכה המאוחדת אפ-אס-בה, או פ.ס.ב. – שירות הביטחון הפדרלי של רוסיה, שירש ב-3 באפריל 1995 את הק.ג.ב., אחר פירוק ברית המועצות השב"כ - שירות הביטחון הכללי. שירות חשאי של מדינת ישראל המופקד על ביטחון הפנים. SIS, Secret Intelligence Service – השירות החשאי הבריטי (מכונה גם MI6) - סוכנות ביון בריטית הפועלת מחוץ לגבולות הממלכה המאוחדת, ומהווה אחת משלוש סוכנויות הביון בממלכה CIA, Central Intelligence Agency – ארגון הריגול המודיעיני של ארצות הברית, הפועלת לאיסוף מידע ביטחוני מחוץ לגבולות ארצות הברית סו"ר – שירות הביון הנגדי והחיצוני של רוסיה. הסוכנות הוקמה ב-18 בדצמבר 1991, לאחר פירוק ברית המועצות והק.ג.ב. המוסד למודיעין ולתפקידים מיוחדים – או בקיצור "המוסד" - ארגון הביון של ישראל, הממונה על איסוף מידע מסוג מודיעין אנושי (יומינט) ומשימות הפקת מודיעין חשאיות מחוץ לגבולות המדינה, דיפלומטיה חשאית, תפקידים מיוחדים וסיכול יעדים אזרחיים וצבאיים של האויב השירות החשאי של ארצות הברית – זרוע של הממשל הפדרלי של ארצות הברית העוסקת בהגנת נשיא ארצות הברית ואנשים נוספים הקשורים בו GCHQ, Government Communications Headquarters – מטה התקשורת הממשלתית. סוכנות הביון הבריטית האחראית לספק מודיעין ואבטחת מידע לממשלת בריטניה ולכוחות החמושים
אלן צ'אסטנט

אלן מייקל צ'אסטנט (באנגלית: Allen Michael Chastanet II; נולד בשנת 1961) הוא פוליטיקאי ואיש עסקים אשר כיהן בין השנים 2016–2021 כראש ממשלת סנט לוסיה. בשנים 2006–2011 כיהן צ'אסטנט כשר התיירות. בשנת 2011 ניסה צ'אסטנט להתמודד לפרלמנט ללא הצלחה. בשנת 2013 נבחר להנהיג את מפלגת הפועלים שהובילה את האופוזיציה. בשנת 2016 נבחר לראשות הממשלה והושבע לתפקידו ב-7 ביוני. סיים את תפקידו ב-28 ביולי 2021, לאחר שהפסיד לפיליפ פייר בבחירות הכלליות לראשות ממשלת סנט לוסיה. מדיה וקבצים בנושא אלן צ'אסטנט בוויקישיתוף אלן צ'אסטנט, ברשת החברתית פייסבוק
באנרבה

באנרבה (בהונגרית: Bánréve) הוא כפר במחוז בורשוד-אבאוי-זמפלן שבצפון מזרח הונגריה. בבאנרבה התגוררו מעט יהודים בסוף המאה ה-19 ובתחילת המאה ה-20 ובמקום היה בית קברות יהודי שנחרב. בשנת 1944 נרצחו יהודים רבים מהכפר בשואת יהודי הונגריה. מדיה וקבצים בנושא באנרבה בוויקישיתוף מיקום בית הקברות היהודי בבאנרבה תיעוד יהודי האנרבה שנרצחו בשואה מפקדי האוכלוסין של יהודי הונגריה, 1993 ערך זה הוא קצרמר בנושא יישובים. אתם מוזמנים לתרום לוויקיפדיה ולהרחיב אותו.
ברבורופליס

ברבורופליס (שם מדעי: Barbourofelis) הוא סוג של טורף דמויי חתול נכחד ממשפחת הברבורופליים (בעבר שויך למשפחת הנימרווידיים) אשר חי בצפון אמריקה מסוף המיוקן, לפני כ-13.6-5.3 מיליון שנה מזמננו. מאובניו הוגדרו ב-1970 בידי החוקר ברטרנד שולץ. הברבורופליס היה טורף גדול הקרוב מעט לחתוליים והגיע לגודל של אריה במינים הגדולים (כ-300 ק"ג), בעוד המינים הקטנים ביותר הגיעו למשקל 60 ק"ג. הוא דמה לחתול בעל פנים גדולות עם ניבי חרב מגודלות ו"נדנים" בלחייו עבורם. גובהו בכתפיו הגיע ל-90 ס"מ והוא היה חסון מאוד והשתמש בכוח כתפיו ובטפריו כדי להפיל טרף גדול ארצה ולהרוג אותו בנעיצת הניבים הגדולות לעורו. טכניקת הציד שלו דמתה מאוד לזו של הסמילודון. הברבורופליס היה טורף-העל בערבות הרחבות, או הפרריות, של אמריקה הצפונית, בהם רעו מינים שונים של גמליים, סוסיים קדומים, כליקותריים וקרנפיים קטנים ונמוכים. באזור חיו גם טורפים אחרים כמו הדוב אגריותריום (Agriotherium), הכלב אפיסיון, ההאינדון וכמה חתולים שנחרבים. מדיה וקבצים בנושא ברבורופליס בוויקישיתוף ברבורופליס, באתר האנציקלופדיה של החיים (באנגלית) ברבורופליס, באתר GBIF (באנגלית) ערך זה הוא קצרמר בנושא בעלי חיים פרה-היסטוריים. אתם מוזמנים לתרום לוויקיפדיה ולהרחיב אותו.
יוג'ין אנסה

יוג'ין אנסה (באנגלית: Eugene Ansah; נולד ב-16 בדצמבר 1994) הוא כדורגלן גנאי המשחק בעמדת החלוץ בדאלאס מה-MLS בנבחרת גאנה. אנסה נולד באקרה שבגאנה. התחיל את הקריירה שלו במחלקת הנוער של לוקרן. בינואר 2016 אנסה הושאל ללומל מהליגה הבלגית השנייה. בקיץ 2017 חתם בבית"ר תל אביב רמלה מהליגה הלאומית בישראל. עונת 2017/2018 הייתה עונת השיא של אנסה בה סיים כמלך שערי הקבוצה ביחד עם דור ג'אן (עשרה שערים כל אחד). ב-3 בינואר 2019 חתם בהפועל רעננה מליגת העל לעונה וחצי. ב-9 באוגוסט 2020 הושאל לעירוני קריית שמונה לעונה אחת. ב-21 ביוני 2021 חתם לשלוש שנים בהפועל באר שבע מליגת העל. ב-15 ביולי אותה שנה ערך את הופעת הבכורה שלו במסגרת גביע הטוטו נגד מועדון ספורט אשדוד בה גם כבש את שער הבכורה שלו בקבוצה. ב-26 בספטמבר 2020 זומן אנסה זומן לראשונה לסגל נבחרת גאנה למשחק הידידות נגד מאלי שנערך ב-9 באוקטובר וערך בו את הופעת הבכורה שלו, שהסתיימה בהפסד בתוצאה 0–3. לוקרן הגביע הבלגי: 2013/2014 הפועל באר שבע גביע המדינה: 2021/2022 אלוף האלופים: 2022 יוג'ין אנסה, באתר ההתאחדות לכדורגל בישראל יוג'ין אנסה, באתר Transfermarkt יוג'ין אנסה, באתר Soccerway יוג'ין אנסה, באתר National Football Teams יוג'ין אנסה, באתר FootballDatabase.eu תום נחום, ‏יוג'ין אנסה חתם בהפועל רעננה לעונה וחצי, באתר ONE‏, 3 בינואר 2019 שלמה וייס‏, עירוני קרית שמונה: יוג'ין אנסה מצטרף בהשאלה מהפועל רעננה, באתר וואלה, 9 באוגוסט 2020 מוטי פשכצקי, ‏רשמית: אנסה חתם לשלוש שנים בהפועל ב"ש, באתר ערוץ הספורט, 21 ביוני 2021
טדי מזגה

טדי מזגה (בצרפתית: Teddy Mézague; נולד ב-27 במאי 1990) הוא כדורגלן צרפתי המשחק בעמדת הבלם באררט ירוואן. מזגה התחיל את הקריירה שלו במונפלייה. בקיץ 2011 מזגה הושאל למרטיג לעונה אחת. ב-17 בפברואר 2012 הבקיע את שער הבכורה שלו בקריירה בתיקו 1-1 נגד נים. בסיום העונה, מזגה חזר למונפלייה ושיחק לרוב בקבוצת המילואים. ביולי 2014 מזגה חתם במוסקרון בה שיחק שנתיים. באוגוסט 2016 מזגה חתם בלייטון אוריינט מהפוטבול ליג השנייה. ב-1 באוגוסט 2017 חזר למוסקרון. ב-12 בספטמבר 2018 מזגה חתם בדינמו בוקרשט, אך שוחרר בנובמבר 2019. ב-2 בפברואר 2019 מזגה חתם בהפועל רעננה מליגת העל. ב-24 בינואר 2020 חתם בברואה סטארה זאגורה הבולגרית. בקיץ 2021 מזגה חתם באיופספור מהליגה הטורקית במדיה שיחק עד לסיום העונה. במרץ 2023 חתם באררט ירוואן מליגת העל הארמנית עד לסיום העונה. בקיץ 2023 חתם באקסלסיור וירטון הבלגית. מזגה הוא אחיו הצעיר של ואלרי מזגה שחקנה לשעבר של נבחרת קמרון, אשר נפטר בנובמבר 2014 כתוצאה מדום לב. מדיה וקבצים בנושא טדי מזגה בוויקישיתוף טדי מזגה, באתר Transfermarkt טדי מזגה, באתר Soccerway טדי מזגה, באתר FootballDatabase.eu תום נחום, ‏מצאה בלם: טדי מזגה חתם בהפועל רעננה, באתר ONE‏, 2 בפברואר 2019 ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "טדי מזגה".
I Can Only Imagine

I Can Only Imagine (בעברית: אני יכול רק לדמיין) הוא שיר של הזמר וה-DJ הצרפתי דייוויד גואטה בשיתוף עם הזמר האמריקאי כריס בראון והראפר ליל ויין, מתוך אלבום האולפן Nothing but the Beat. השיר יצא לאור כסינגל השישי מתוך האלבום ב-23 באפריל 2012. תוך כדי תאריך היציאה הרשמי של השיר, השיר היה במקומות נמוכים יחסית בכמה מדינות כמו: קנדה, צרפת, גרמניה, בריטניה וארצות הברית. שלושת המבצעים של השיר הופיעו לראשונה עם השיר יחד בטקס גראמי ה-54 שהתקיים בפברואר 2012. וידאו הקליפ צולם ב-29 במאי 2012, ויצא לאור ב-2 ביוני 2012. הווידאו בוים על ידי קולין טילי. גואטה ציין שהווידאו מתמקד יותר בתמונות עתידניות יותר מהקליפים הקודמים. מידע על היצירה "I Can Only Imagine" באתר מיוזיק בריינז David Guetta : "I Can Only Imagine" (feat. Chris Brown et Lil Wayne) comme nouveau single, chartsinfrance.net http://www.aria.com.au/pages/SINGLEaccreds2012.htm, www.aria.com.au
ליסודוס

ליסודוס (שם מדעי: Lissodus) הוא סוג של כריש נכחד מהסדרה הנכחדת היבודונטים אשר חי בעידן המזוזואיקון בין תחילת הטריאס לסוף הקרטיקון. הוא היה קרוב לסוג היבודוס. המאובנים שלו התגלו ב-1935 והתגלו ממנו מספר מינים אשר חיו בדרום אפריקה, מערב אוסטרליה, בחלק מאירואסיה ובאמריקה הצפונית, שם חי לצד הים הפנימי המערבי. כריש זה היה חי במים מתוקים, דבר היודעים ממבנה הסלעים בהם אותר והוא הגיע לאורך של 16 ס"מ בלבד. מבנה שיניו השטוחות והחזקות נועד לעזור לו לפצח צדפות שהוא מצא בקרקעית האגמים והנהרות. הוא היה איטי יחסית וחי בצמוד לקרקעית. בדומה למרבית דגי הסחוס השרידים היחידים שידועים ממנו הם מבנה שיניו. שיניים אלה היו שייכות לבני משפחה שנכחדה לפני זמן רב מבלי להתיר שרידים חיים. הליסודוס הופיע בסדרה פלאווורלד. מדיה וקבצים בנושא ליסודוס בוויקישיתוף ליסודוס, באתר GBIF (באנגלית) ערך זה הוא קצרמר בנושא בעלי חיים פרה-היסטוריים. אתם מוזמנים לתרום לוויקיפדיה ולהרחיב אותו.
קונכואורניס

קונכואורניס (שם מדעי: Concornis) הוא סוג נכחד של עוף קדום מהקבוצה אננטיאורניתים אשר חי לפני 125 מיליון שנה בתקופה קרטיקון תחתון. מאובניו נתגלו בתצורות לה הוורגוינה (אנ') שבקואנקה, ספרד ב-1992. בממצא זה התגלה שלד אחד כמעט שלם בעל סעיפי נוצות, אך חסר גולגולת וצוואר. הקונכואורניס היה עוף קטן, מראשוני העופות המעופפים של הקרטיקון, שהיה בעל מוטת כנפיים של 34 ס"מ ומשקל של כ-70 גרם, דומה בגודלו לזרזיר. עם זאת, לא ידוע איך נראתה הגולגולת שלו והאם הייתה מצוידת בשיניים. למרות התאמתו לתעופה הוא היה בעל מספר מאפיינים יבשתיים: צפורניים גדולות על בהונותיו, כנפיים חסרות "כנפית" בקצה הזרועות וזנב בעל שובל קצר שלא היה יעיל לתעופה. עם זאת, ככל הנראה היה הקונכואורניס מסוגל לעוף והוא נחשב לעוף אמיתי. לצד האיברומסורניס, נחשב הקונכואורניס לאחד מעתיקי העופות שהתגלו באירופה ובספרד. הוא חי בסביבה בה שלטו דינוזאורים גדולים או תנינאים וניזון מחסרי חוליות כמו חרקים או סרטנים, אותם צד סמוך לחופים. אלכסורניס - מעופף קדום מאמריקה הצפונית אאואלולאביס - עוף אשר חי באותו אזור וחי בצורה דומה מדיה וקבצים בנושא קונכואורניס בוויקישיתוף קונכואורניס, באתר GBIF (באנגלית) ערך זה הוא קצרמר בנושא בעלי חיים פרה-היסטוריים. אתם מוזמנים לתרום לוויקיפדיה ולהרחיב אותו.
Crank It Up

Crank It Up (בעברית: סובב את זה) הוא שיר של הזמר והתקליטן הצרפתי דייוויד גטה, אשר הוקלט על ידי הזמר-יוצר האמריקאי אייקון. השיר לקוח מתוך אלבום האולפן החמישי של גטה, Nothing but the Beat. השיר נכתב על ידי גטה וגם הופק על ידיו. ב-14 במרץ 2012, גטה צייץ שהוא נמצא בקונפליקט בבחירת הסינגל הבא שלו וכתוצאה מכך שאל את מעריציו מה הם רוצים שיהיה הסינגל הבא שלו: "I Can Only Imagine" יחד עם כריס בראון ולייל ויין או השיר הזה. בסופו של דבר הפסיד לסינגל הראשון. מידע על היצירה "Crank It Up" באתר מיוזיק בריינז טוויטר. זה מה שקורה., באתר twitter.com
שיר אהבה אינדיאני (Miguel)

"שיר אהבה אינדיאני (Miguel)" (מוכר כ"שיר אהבה אינדיאני (מיגל)") הוא שיר שכתבה, הלחינה וביצעה עלמה זהר. השיר יצא לאור בשנת 2008 ונכלל באלבום הבכורה של זהר, דברי (2008). בשנת 2005, לאחר שזהר התגרשה, היא נסעה לפסטיבל מוזיקה באתיופיה. היא החליטה להמשיך ולטייל במדינה תקופת מה. בעת ששהתה בצפון המדינה הכירה את טמסהגן, תושב מקומי, ויצרה איתו קשר רומנטי. זהר התגוררה בבקתת הבוץ של משפחתו. בהמשך נאלצה לשוב לישראל והזוגיות ביניהם הסתיימה. לאחר ששבה לישראל הכירה בן זוג ישראלי ושמו שחר, ושמרה על קשר ידידותי עם טמסהגן. שחר התנגד לקשר. זהר כתבה את "שיר אהבה אינדיאני" ברקע היכרותה עם טמסהגן כשיר פיוס הומוריסטי לבן זוגה הישראלי. עם זאת היא שינתה את דמותו של טמסהגן לדמות של אינדיאני. כשהקליטה את אלבום הבכורה שלה היא לא תכננה להכניס אליו את השיר, אך לבסוף הוא נכלל בו בעידודו של מפיק האלבום, אסי איילון. השיר זכה להצלחה רבה, בצד השיר אגו טריפ. הדוברת בשיר מתארת כיצד היא מקבלת שיחת טלפון מחו"ל. בצד האחר של הקו מיגל, אדם שאיתו הייתה ניהלה קשר זוגי כששהתה מחוץ לישראל, והיא שרה את מילותיו. תחילה מיגל פונה אליה בספרדית בביטוי mi amor (אהובתי). בהמשך הוא פונה אליה באנגלית ומביע את אהבתו אליה. הדוברת מזכירה רגעים יפים מן הזוגיות שלה עם מיגל. מנגד היא מתמודדת עם תלאות היום־יום בישראל ויודעת שסוג כזה של אהבה יכול להתרחש רק בטיול בחו"ל. בבית השלישי הדוברת חושבת לרגע לתת צ'אנס לאהבתה למיגל. בהמשך השיר נשמע קול גברי. בן זוגה הנוכחי, משה, מתנגד לקשר עם מיגל ומציב לה אולטימטום: "או שאת איתו או שאת איתי". מילות השיר, באתר שירונט סרטון השיר באתר יוטיוב הפרא האציל של עלמה זהר, באתר nrg‏, 19 בספטמבר 2008 מאיה קוסובר, "שיר אחד, שיר אהבה אינדיאני | עלמה זהר, באתר תאגיד השידור הישראלי עלמה זהר - שיר אהבה אינדיאני מיגל, נבדק ב-2023-08-08
אאוסמילוס

אאוסמילוס (שם מדעי: Eusmilus; מילולית: "סיף אמיתי") הוא סוג של טורף ממשפחת הנימרווידיים אשר חי בין סוף האאוקן לתחילת האוליגוקן לפני 37.2-28.4 מיליון שנה מזמננו. הוא חי ביערות של אירופה. טורף זה דמה לקרובו ההופלופונאוס (Hoplophoneus) והגיע לאורך של 2.5 מטר ולמשקל 70 ק"ג בממוצע, דמה במראהו לנמר. היו 2 מינים בסוג: Eusmilus bidentatus ו-Eusmilus villebramarensis. יצור זה מכונה "שנחרבי מזויף", עקב השתייכותו למשפחה נפרדת מהחתוליים, בה היו השנחרבים. עם זאת ניביו הגדולות דמו במראם לסכינים ונועדו להחדרה לאזורים רכים בגוף טרפו. מבדיקה של המאובנים נראה שהצעירים נשארו עם ההורים במשך תקופה ארוכה, בה אולי למדו לצוד ביעילות. ייתכן מכך שטורפים אלו חיו בלהקה כמו אריות. מדיה וקבצים בנושא אאוסמילוס בוויקישיתוף אאוסמילוס, באתר GBIF (באנגלית) ערך זה הוא קצרמר בנושא בעלי חיים פרה-היסטוריים. אתם מוזמנים לתרום לוויקיפדיה ולהרחיב אותו.
Night of Your Life

Night of Your Life (בעברית: לילה של החיים שלך) הוא שיר של הזמר וה-DJ הצרפתי דייוויד גטה יחד עם זמרת ה-R&B ג'ניפר הדסון. נלקח מתוך אלבום האולפן החמישי של גטה Nothing but the Beat. השיר נכתב על ידי שני הזמרים והופק על ידי גטה. השיר יצא לאור בדיגיטל ב-22 באוגוסט 2011, כסינגל השיווק השלישי והאחרון מתוך האלבום הזה כחלק מספירת האחורי של חנות אייטונס של האלבום. טום אייווינג מהעיתון הגרדיאן השווה את השיר זה לשיר של ריהאנה Only Girl שיצא בשנת 2010. מידע על היצירה "Night of Your Life" באתר מיוזיק בריינז
וורונה (עוף)

וורונה (שם מדעי: Vorona; משמעות השם: "עוף" במלגשית. משמעות שם המין הוא על שם הכפר "בריבוטרה") הוא סוג של עוף בעל שיניים אשר חי בקרטיקון העליון של מדגסקר לפני 70 מיליון שנה. המאובנים של עוף זה התגלו בקרבת העיר מאהאז'אנגה, בתצורות בהם נמצאו מגוון מינים אנדמיים כמו הרפטוזאורוס, הדינוזאור המנוצה רהונאביס והטורף הענקי מג'ונגזאורוס. עוף זה היה בעל עצמות עדינות מאוד, דבר המקשה לחקור אותם. שרידים שונים של עצמות זרוע ושל טפרים שנמצאו באתר מבולבלים בינו לבין הרהונאביס, אשר גם נמצא שם. לא ברור איך נראה אך נראה שהיה דומה בגודלו ליונה בהתאם לשרידי הרגליים. לא ברור גם כיצד עוף זה עופף, אך הוא נחשב למעופף מוצלח מהארכאופטריקס שאולי הזכיר את האלכסורניס. וורונה, באתר האנציקלופדיה של החיים (באנגלית) וורונה, באתר GBIF (באנגלית) ערך זה הוא קצרמר בנושא בעלי חיים פרה-היסטוריים. אתם מוזמנים לתרום לוויקיפדיה ולהרחיב אותו.
פטגופטריקס

פטגופטריקס (שם מדעי: Patagopteryx) הוא סוג של עוף קמאי אשר חי בפטגוניה, ארגנטינה בשלהי הקרטיקון לפני 85 מיליון שנה. המשמעות של שמו הוא: "עוף פטגוני". מאובני עוף זה התגלו בתצורות באחה דה לה קפרה (אנ') שבצפון ארגנטינה. הממצאים כללו עצמות בודדות שהתגלו בידי אוסקר דה פרריז אשר העביר את הממצאים לחוקר הארגנטינאי המפורסם ג'וס בונפרטה שהעניק לו את שמו ב-1992. בסוג נמצא מין אחד - Patagopteryx deferrariisi. עוף זה היה דומה לתרנגולת והגיע לאורך 50 ס"מ. הוא היה בעל עצמות ירך גדולות, אשר הותאמו לתנועה על הקרקע לזמן רב. העוף הקדום היה בעל טפרים גדולים אך נראה שהם לא נועדו ללחימה אלא ליציבה על הקרקע. הוא היה אוכל-כול אשר עופף בלהקות גדולות במישורי הקרטיקון בחיפוש מזון. עם זאת שרירי התעופה שלו היו חלשים והוא מיעט לעוף, בדומה לתרנגולת מודרנית. נאוקנורניס - עוף מאותה סביבה שחי באותה תקופה מדיה וקבצים בנושא פטגופטריקס בוויקישיתוף פטגופטריקס, באתר GBIF (באנגלית) ערך זה הוא קצרמר בנושא בעלי חיים פרה-היסטוריים. אתם מוזמנים לתרום לוויקיפדיה ולהרחיב אותו.
נאוקנורניס

נאוקנורניס (שם מדעי: Neuquenornis; משמעות השם: "עוף הנאוקן") הוא סוג של עוף קמאי אשר חי בפטגוניה, ארגנטינה בשלהי הקרטיקון לפני 83–85 מיליון שנה. הוא קרוי על שם המחוז בו התגלו מאובניו ב-1994. המאובנים מצויים כיום ב"מוזיאון הלאומי של קומאו" (Universidad Nacional del Comahue), ארגנטינה. התגלו רק מספר ממצאים מהסוג אשר השתייכו למין אחד - Neuquenornis volans. עוף זה לצד מינים חדשים של אננטיורניתים (Enantiornithes) שהתגלו כמו האביזאורוס (Avisaurus), הקטיורניס (Cathayornis) והקונכואורניס והוא הגיע לאורך 30 ס"מ, לא כולל הזנב. עוף זה קינן במושבות בהם התגלו עדויות שהוא נהג לקנן בדומה לדגרתליים מאוסטרליה. נאוקנורניס, באתר GBIF (באנגלית) ערך זה הוא קצרמר בנושא בעלי חיים פרה-היסטוריים. אתם מוזמנים לתרום לוויקיפדיה ולהרחיב אותו.
אאואלולאביס

אאואלולאביס (שם מדעי: Eoalulavis; מילולית: "עוף בעל כנפית תחתונה") הוא סוג של עוף קמאי אשר התקיים בתור הקרטיקון לפני 125 מיליון שנה מהיום. המאובנים שלו התגלו בקואנקה שבספרד בשנת 1996, לצד מספר עופות חדשים למדע כמו הקונכואורניס והאיברומסורניס. עוף זה היה דומה בגודלו לחוחית והגיע לאורך 17 ס"מ, למשקל 45 גרם ולמוטת כנפיים של 26 ס"מ. הוא קיבל את שמו על הציצה של הכנפית שנמצאה לו. נשמרו ממנו עצמות השכם, הצלעות וכמה נוצות הקרובות אליהם שהשתמרו בלימוניט. שרידים אלו התקשו בשרף וכך השתמרו עד ימינו. הוא היה בעל מבנה מקור ארוך וחד כמו שלדג ונראה שחי לחופי ימים, שם עסק בדיג של דגים וסרטנים. הכנפיים שלו היו די חלשות והוא חי רוב הזמן על הקרע. בצורת חייו הוא אולי הזכיר את החופמיים שוכני החופים. הוא חי לצד האיברומסורניס והקונכואורניס באותה סביבה ונראה שהם ניזונו מאותם מקורות מזון. אאואלולאביס, באתר GBIF (באנגלית) מדיה וקבצים בנושא אאואלולאביס בוויקישיתוף ערך זה הוא קצרמר בנושא בעלי חיים פרה-היסטוריים. אתם מוזמנים לתרום לוויקיפדיה ולהרחיב אותו.
ארוקטה

ארוקטה (בהונגרית: Ároktő) הוא כפר במחוז בורשוד-אבאוי-זמפלן שבצפון מזרח הונגריה. בארוקטה התגוררו יהודים בודדים. קדושי מישקולץ והסביבה - הקהילות מהידשנמטי עד מזוקובשד ומאוזד עד סרנטץ', הרב שלמה פסטרנק, 1970, עמוד 186. מדיה וקבצים בנושא ארוקטה בוויקישיתוף אתר האינטרנט הרשמי של ארוקטה (בהונגרית) חללי השואה של ארוקטה באתר יד ושם. מפקדי האוכלוסין של יהודי הונגריה, 1993 ערך זה הוא קצרמר בנושא יישובים. אתם מוזמנים לתרום לוויקיפדיה ולהרחיב אותו.
ארנוט

ארנוט (בהונגרית: Arnót) הוא כפר במחוז בורשוד-אבאוי-זמפלן שבצפון מזרח הונגריה. בכפר התגוררו מעט יהודים. תושבים יהודיים מהכפר נרצחו בשואה ומונצחים בלוח זיכרון בהייצ'בה שבמישקולץ. קדושי מישקולץ והסביבה – הקהילות מהידשנמטי עד מזוקובשד ומאוזד עד סרנטץ', הרב שלמה פסטרנק, 1970, עמוד 186. מדיה וקבצים בנושא ארנוט בוויקישיתוף אתר האינטרנט הרשמי של ארנוט (בהונגרית) חללי השואה של ארנוט באתר יד ושם מפקדי האוכלוסין של יהודי הונגריה, 1993 לוח זיכרון לזכר נספי השואה בהייצ'בה שבמישקולץ מאגר הנתונים של לוחות זיכרון לזכר נרצחי השואה ערך זה הוא קצרמר בנושא יישובים. אתם מוזמנים לתרום לוויקיפדיה ולהרחיב אותו.
פונטיאק סנברד

פונטיאק סנברד (באנגלית: Pontiac Sunbird) היא מכונית משפחתית אשר יוצרה על ידי יצרנית הרכב האמריקאית פונטיאק מבית ג'נרל מוטורס בין השנים 1975–1994 (משנת המודל 1976). דגמי הדור השני והדור השלישי (יוצרו בין השנים 1981-1994) מוגדרים כמכוניות קומפקטיות. יוצרו 479,967 יחידות. יוצר בארצות הברית וקנדה. תצורות: 2 דלתות קופה, 2 דלתות האצ'בק, 2 דלתות סטיישן. מנועי בנזין. יוצר בארצות הברית ומקסיקו. תצורות: 2 דלתות קופה, 2 דלתות קבריולה, 3 דלתות האצ'בק, 4 דלתות סדאן, 5 דלתות סטיישן. מנועי בנזין. יוצר בארצות הברית ומקסיקו. תצורות: 4 דלתות סדאן, 4 דלתות סטיישן, 2 דלתות קופה, 2 דלתות קבריולה. מנועי בנזין. "פונטיאק סנברד", שנת 1977 "פונטיאק סנברד", דור ראשון "פונטיאק סנברד", שנת 1978 - קופה "פונטיאק סנברד", שנת 1979 - סטיישן "פונטיאק סנברד", דגם "GT", שנת 1990 - קבריולט "פונטיאק סנברד", שנת 1993 - קבריולט "פונטיאק סנברד", שנת 1987 - סטיישן "פונטיאק סנברד", שנת 1989 "פונטיאק סנברד" - קופה "פונטיאק סנברד" פונטיאק מדיה וקבצים בנושא פונטיאק סנברד בוויקישיתוף פונטיאק סנברד, סרטון באתר יוטיוב "פונטיאק סנברד" car.info/en-se/pontiac/sunbird James Flammang, Ron Kowalke, Standard Catalog of American Cars 1976-1999, Krause Publications, 1999, ISBN 0-87341-755-0. "פונטיאק סנברד" - תמונות cargurus.com/Cars/Pontiac-Sunbird-Overview "פונטיאק סנברד", 1994 - מפרט a2resource.com/brochures/1994/profiles
בית אאושניט

בית אאושניט (ברומנית: Casa Auschnitt) הוא מבנה נודע ביופיו האדריכלי ברחוב דומנאסקה, בגאלאץ, ברומניה. בית אאושניט הוקם בסביבות שנת 1900 על ידי אליה קלימיס (Elie Climis), בנו של סוחר יווני עשיר. כעבור 21 שנים מכר הבעלים את המבנה. הרוכש היה הטייקון היהודי המקומי, מקס אאושניט, ששמו דבק לשם המבנה למרות, שלא בנה אותו. הוא החזיק בו רק 7 שנים, עד שמכר אותו לסוחר היווני אלכסנדרוס קיוסאוגלו (Alexandros Kiosseoglou). בתקופה בה החזיק אאושניט בבעלות על הבית, הוא השכיר אותו לקונסוליה האיטלקית. הכתובת של הבית השתנתה ממספר 104–106 למספר 92 ובסוף למספר 70. הבית הוכרז כאתר היסטורי בתחום האדריכלות לאחר מותו של קיוסאוגלו עברה הבעלות על הבית לאלמנתו, סופיה. ב-1951, על פי צו 111, הבית הולאם וב-1990, לאחר משפט ארוך ויקר, הושב ליורשי סופיה קיוסאוגלו. בתקופה הקומוניסטית, מ-1956, הבית אירח את הוועד האזורי של המפלגה הקומוניסטית, המוזאון להיסטוריה מודרנית וקונטמפורנית, הוועד המחוזי של איחוד הנוער הקומוניסטי והמוסד המחוזי לנוער. לאחר השבתו לידיים פרטיות שימש הבית למועדון לילה וב-2004 פרצה שרפה בעליית הגג. השרפה גרמה לנזקים בגג ובתקרה ועבודות השחזור לא החזירו את המצב לקדמותו. לאחר השיפוצים מארח הבית מסעדה. Casa auschnitt una dintre cele mai frumoase clădiri din galați (ברומנית) Casa Auschnitt, bijuteria din Galaţi. Luxosul imobil i-a aparţinut celui mai mare industriaş din ţară de la începutul secolului XX (ברומנית) Casa Auschnitt - una dintre cele mai frumoase clădiri din Galaţi (ברומנית)